મીન (દ,ચ,ઝ,થ) - મીન રાશિ ધરાવતાં તમામ જાતકો માટે, વિક્રમનું આ નવું વર્ષ નવા વ્યાવસાયિક -બિન વ્યાવસાયિક સંબંધો થવાનું તેમજ તેઓનું પરિચિત વર્તુળ વિસ્તૃત થવાનું સૂચવે છે. આ વર્ષ અમુક યાદગાર મિત્રો -સંબંધીઓ તમને પ્રાપ્ત થયાનો અહેસાસ જરૂર કરાવશે. પુખ્તાવસ્થાને પામવા જઈ રહેલાં નવયુવકો-નવયુવતીઓ માટે મુગ્ધાવસ્થાના આ દિવસોમાં સુંદર મીઠા મધુરા સ્નેહ-સંબંધો વિકસવાની સંભાવના છે. ક્યાં તો તમે અન્ય કોઈ વ્યક્તિની નિકટ જશો અથવા અન્ય કોઈ વ્યક્તિ તમારી ખૂબ આવવા પ્રયાસો કરશે એમ જરૂર કહી શકાય...જે પણ હોય,એવી વ્યક્તિઓના સંપર્કમાં તમે આવશો કે જેથી તમને ધન્યતાનો અનુભવ થયા વગર રહેશે નહિ ! વિદ્યાર્થી વર્ગ માટે એકંદર સફળતા સૂચવતા આ નવા વરસ દરમ્યાન, પોતાની અમુક નબળાઈ-કમજોરી સાથે પણ સારી પ્રગતિ થવાનું અનુમાન છે. આ રાશિના વિદ્યાર્થીઓને પણ પોતપોતાના નવા-જૂના મિત્રો ધ્વારા જરૂરી સાથ-સહકાર સાંપડતો રહેશે અને વિદ્યાભ્યાસમાં ચિત્ત પણ લાગશે. એકંદરે મઝા આવશે તેમ કહી શકાય. મીન રાશિનાં જે જાતકોનાં લગ્ન -વિવાહ હજુ થયાં નહિ હોય તેઓ માટે વિક્રમનું આ નવું વર્ષ લગ્ન-વિવાહ થઈ જવાની મહત્તમ સંભાવના બતાવે છે. જે પણ પાત્ર સાથે સંબંધ નક્કી થશે તેની સાથે જીવન મધુર બની રહેશે તેમ કહી શકાય. તમારા ઘર-પરિવાર કે પરિચિત વર્તુળમાં મીન રાશિના લગ્ન-વિવાહ વાંચ્છુ જાતકો હોય તેઓ માટે તમારે પણ યોગ્ય દિશામાં સંનિષ્ઠ પ્રયાસો તેઓ ખાતર કરવા જોઈએ. વેપાર જગતમાં મીન જાતકો પૈકી ઘણાં ખરાં જાતકો કાઠું કાઢશે અને પોતપોતાના ક્ષેત્રમાં સારું નામ કાઢશે તેમ કહી શકાય. મીન રાશિના વેપારીઓ માટે નવા વ્યાપારિક સંબંધો થવાની તેમજ જૂના એવા જ સંબંધો વધુ મજબૂત થઈ સારો વેપાર કરાવવાને સક્ષમ રહેવાની પૂરી સંભાવના છે. મીન જાતકોને નોકરી વગેરેમાં આ દરમ્યાન બઢતી મળી શકે અગર નવી કોઈ સારો ઓફર મળી શકે કે તેઓ માટે ભાગ્યવંત નોવડે. આ દરમ્યાન, પોતાની તરફમાં જે કઇં પણ ઘટિત થાય તેને પૂરતું મહત્વ આપી મીન જાતકોએ આગેકૂચ કરવામાં કોઈ પ્રકારે પાછીપાની નહિ જ કરવાની ખાસ સલાહ છે. આરોગ્ય લક્ષી બાબતો માટે તમારા માટે આ નવું વર્ષ ખાસ કોઈ નબળો સંકેત કરી નથી રહયું. અનુમાન છે કે, તમારું આરોગ્ય સારું જ રહેશે. હા, એવી કોઈ મરણાસન્ન વ્યક્તિઓ કે જે મીન રાશિ ધરાવતી હોય તેઓને પોતાની બીમારીમાંથી છૂટકારો થઈ પરમ શાંતિમાં લીન થવાની જગ્યા મળી જશે એમ સ્પષ્ટ જણાય છે. મીન જાતકોને વિક્રમના આ નવ વર્ષ દરમ્યાન,નાની-મોટી સુખદ તેમજ લાભદાયી યાત્રાઓ-મુસાફરીઓ થવા તરફ ગ્રહોના સંકેત માલમ પડી રહયા છે. તમારે જે પણ તકો સ્થળાંતર માટે ઊભી થાય તે યોગ્ય રીતે ઝડપી જ લેવી કેમ કે, એ તકોમાં સાચે જ વજૂદ હશે અને તમે સ્થળાંતરથી છેવટે ફાયદામાં રહેશો. બીજું કે, આ દરમ્યાન તમે અન્યોનું ભલું કરવાના કોઈ સંકલ્પ રાખશો તો તે પણ પૂરા થશે માટે, પરોપાક્ર્નિ ભાવના સેવવી આ નવ વર્ષ દરમ્યાન અયોગ્ય નહિ જ લેખાશે ! (આલેખન: ડો. કૌશિક કુમાર દીક્ષિત. - મો: 93289 27029)